Medicare пружа више

Medicare је аустралијски систем здравствене заштите који свим грађанима Аустралије пружа приступ великом броју здравствених услуга по приступачној цени или бесплатно.

Medicare се ојачава како би се грађанима Аустралије омогућио бољи приступ приступачној здравственој заштити, ургентном збрињавању и услугама у области менталног здравља.

# Са Medicare-ом можете да приступите:

* бесплатним или приступачним услугама лекара и других здравствених радника
* бесплатним или приступачним услугама у области менталног здравља
* бесплатном ургентном збрињавању преко мреже Medicare клиника за ургентно збрињавање (Medicare Urgent Care Clinics) која се проширује
* неким основним стоматолошким услугама за децу која имају право на те услуге, које се делимично или у потпуности плаћају из Плана дечијих стоматолошких бенефиција (Child Dental Benefits Schedule).

# Како најбоље можете да искористите Medicare

## Приступите здравственој заштити када и где вам затреба:

* Термини код лекара опште праксе (GP), специјалиста и за теле-здравствене консултације: проверите да ли пружалац услуга врши директно наплаћивање од Medicare-a, тзв. bulk billing. Ако не, мораћете да платите цену услуге, а затим да поднесете захтев за повраћај једног дела трошкова од Medicare-а. Такође треба да питате да ли ваш лекар опште праксе или специјалиста нуди телефонске или видеоконференцијске консултације ако имате право на њих.
* Посетите Medicare клинике за ургентно збрињавање: приступите бесплатном збрињавању без заказивања за ургентне повреде и болести које вам не угрожавају живот.

## Приступите помоћи за повећање благостања:

* Посетите Medicare центар за ментално здравље: ти центри пружају бесплатну помоћ у области менталног здравља и благостања без заказивања, широм Аустралије. Не морате да будете држављанин Аустралије, не морате да будете регистровани за Medicare, нити да имате Medicare картицу да бисте добили помоћ.

## Приступите дечијим стоматолошким услугама:

* Деца која имају право на ове услуге могу да приступе Плану дечијих стоматолошких бенефиција преко кога се делимично или у потпуности плаћају основне стоматолошке услуге за децу.

# Више информација

За више информација о томе како Medicare може да вам помогне, посетите medicare.gov.au/stronger (http://medicare.gov.au/stronger).